MT Il-Ġurnal Uffiċjali tal-Unjoni Ewropea L 16/41

DEĊIŻJONI TA’ IMPLIMENTAZZJONI TAL-KUMMISSJONI

tas-17 ta’ Jannar 2014

dwar għajnuna finanzjarja tal-Unjoni għas-sena 2014 lil-laboratorji ta’ referenza tal-Unjoni Ewropea

(notifikata bid-dokument C(2014) 104)

(It-testi bid-Daniż, bil-Franċiż, bil-Ġermaniż, bl-Ingliż bl-Ispanjol, bl-Isvediż, bl-Olandiż, u bit-Taljan biss huma awtentiċi)

(2014/27/UE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b’ mod partikolari l-Artikolu 31(2) tagħha,

Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (2), u b’mod partikolari l-Artikolu 32(7) tiegħu,

Billi:

(1) Skont l-Artikolu 84 tar-Regolament tal-Kunsill (KE, Euratom) Nru 966/2012 tal-Parlament Ewropew u tal-Kunsill (3) (ir-“Regolament Finanzjarju”) u l-Artikolu 94 tar-Regolament Delegat tal-Kummissjoni (UE) Nru 1268/2012 (4) (minn hawn ‘il quddiem imsejjaħ ir-“Regoli ta’ Applikazzjoni”), l-impenn ta’ nfiq mill-baġit tal-Unjoni għandu jiġi preċedut minn deċiżjoni ta’ finanzjament li tistabbilixxi l-elementi essenzjali ta’ azzjoni li tinvolvi nfiq mill-baġit u li tiġi adottata mill-istituzzjoni jew mill-awtoritajiet li lilhom ikunu ġew delegati s-setgħat mill-Istituzzjoni.

(2) Is-servizzi tal-Kummissjoni vvalutaw u approvaw il-programm ta’ ħidma u l-istimi tal-baġit korrispondenti ppreżentati fl-2013 mil-laboratorji ta’ referenza tal-UE għas-sena 2014.

(3) Għaldaqstant, għandha tingħata għajnuna finanzjarja tal-Unjoni lil-laboratorji ta’ referenza tal-UE maħtura sabiex jikkofinanzjaw l-attivitajiet tagħhom biex iwettqu l-funzjonijiet u d-dmirijiet provduti fl-Artikolu 32 tar-Regolament (KE) Nru 882/2004. Ir-rata ta’ għajnuna finanzjarja mill-Unjoni għandha tkun ta’ 100 % tal-ispejjeż eliġibbli fil-limitu tal-ammont tal-għajnuna finanzjarja mill-UE mogħtija bid-Deċiżjoni preżenti.

(4) Ir-Regolament ta’ Implimentazzjoni tal-Kummissjoni (UE) Nru 135/2013 (5) jistipula r-regoli ta’ eliġibbiltà għal-laqgħat ta’ ħidma organizzati mil-laboratorji ta’ referenza tal-UE. Dan jillimita wkoll l-għajnuna finanzjarja għal massimu ta’ 32 parteċipant, 3 kelliema mistiedna u 10 rappreżentanti ta’ pajjiżi terzi fil-laqgħat ta’ ħidma. Għandhom jingħataw derogi għal dan il-limitu lil xi laboratorji ta’ referenza tal-Unjoni Ewropea li jeħtieġu s-sostenn għall-attendenza ta’ aktar minn 32 parteċipant biex jinkiseb l-aqwa riżultat tal-laqgħat ta’ ħidma. B’mod partikolari, id-derogi jistgħu jinkisbu fil-każ li laboratorju ta’ referenza tal-UE jieħu t-tmexxija u r-responsabbiltà meta tiġi organizzata laqgħa ta’ ħidma ma’ laboratorju ta’ referenza ieħor tal-Unjoni Ewropea.

(5) Għas-sitt laboratorji ta’ referenza tal-UE maħtura fi ħdan iċ-Ċentru Konġunt tar-Riċerka, ir-relazzjoni hi stabbilita f’arranġament amministrattiv annwali li hu sostnut minn programm ta’ ħidma u baġit tiegħu peress li ċ-Ċentru Konġunt tar-Riċerka u d-Direttorat Ġenerali għas-Saħħa u l-Konsumaturi huma t-tnejn servizzi tal-Kummissjoni.

(6) Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

ADOTTAT DIN ID-DEĊIŻJONI:

Artikolu 1

L-Unjoni tagħti għajnuna finanzjarja lil Laboratoire de sécurité des aliments(LSA), de l’Agence nationale de sécurité sanitaire de l’alimentation, de l’environnement et du travail (ANSES), Maisons-Alfort, Franza, għall-attivitajiet segwenti fir-rigward tal-perjodu mill-1 ta’ Jannar 2014 sal-31 ta’ Diċembru 2014:

(a) għall-analiżi u l-ittestjar tal-ħalib u l-prodotti tal-ħalib, dik l-għajnuna finanzjarja ma għandhiex taqbeż it-EUR 360 000;

(b) għall-analiżi u l-ittestjar tal-Listeria monocytogenes, dik l-għajnuna finanzjarja ma għandhiex taqbeż l-EUR 413 000;

(c) għall-analiżi u l-ittestjar tal-iStaphylococci Koagulażi pożittivi, inkluz l-iStaphylococcus aureus, dik l-għajnuna finanzjarja ma għandhiex taqbeż it-EUR 359 000.

Artikolu 2

L-Unjoni tagħti għajnuna finanzjarja lil Rijksinstituut voor Volksgezondheid en Milieu (RIVM), Bilthoven, il-Pajjiżi l-Baxxi, għall-analiżi u l-ittestjar taż-żoonożi (salmonella).

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż l-EUR 497 000.

Artikolu 3

L-Unjoni tagħti għajnuna finanzjarja lil Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Vigo, Spanja għall-monitoraġġ ta’ bijotossini marini.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż it-EUR 330 000.

Artikolu 4

L-Unjoni tagħti għajnuna finanzjarja lil-laboratorju tas-Centre for Environment, Fisheries and Aquaculture Science (CEFAS), Weymouth, ir-Renju Unit, għall-attivitajiet segwenti fir-rigward tal-perjodu mill-1 ta’ Jannar 2014 sal-31 ta’ Diċembru 2014:

(a) għall-monitoraġġ tal-kontaminazzjoni virali u batterjoloġika tal-molluski bivalvi, dik l-għajnuna finanzjarja ma għandhiex taqbeż it-EUR 344 000;

(b) għall-mard tal-krustaċi, dik l-għajnuna finanzjara ma għandhiex taqbeż il-EUR 160 000.

Artikolu 5

L-Unjoni tagħti għajnuna finanzjarja lil Istituto Superiore di Sanità (ISS), Ruma, l-Italja, għall-attivitajiet segwenti fir-rigward tal-perjodu mill-1 ta’ Jannar 2014 sal-31 ta’ Diċembru 2014:

(a) għall-analiżi u l-ittestjar tal-Escherichia Coli, inkluż l-E. Coli Verotossiġeniku (VTEC), dik l-għajnuna finanzjarja ma għandhiex taqbeż it-EUR 344 000;

(b) għall-analiżi u l-ittestjar tal-parassiti (b’mod partikolari t-Trichinella, Echinococcus u l-Anisakis), dik l-għajnuna finanzjarja ma għandhiex taqbeż it-EUR 377 000;

(c) għar-residwi ta’ ċerti sustanzi li jissemmew fil-punt 12(d) tat-Taqsima I tal-Anness VII tar-Regolament (KE) Nru 882/2004, dik l-għajnuna finanzjarja ma għandhiex taqbeż it-EUR 330 000.

Artikolu 6

L-Unjoni tagħti għajnuna finanzjarja lil Statens Veterinärmedicinska Anstalt (SVA), Uppsala, l-Isvezja, għall-monitoraġġ tal-Campylobacter.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż l-EUR 423 000.

Artikolu 7

L-Unjoni Ewropea tagħti għajnuna finanzjarja lil Fødevareinstituttet, Danmarks Tekniske Universitet (DTU), Kopenħagen, id-Danimarka, għall-monitoraġġ ta’ reżistenza antimikrobika.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 517 000.

Artikolu 8

L-Unjoni tagħti għajnuna finanzjarja lil Animal Health and Veterinary Laboratories Agency (ex-VLA), Addlestone, ir-Renju Unit, għall-attivitajiet segwenti fir-rigward tal-perjodu mill-1 ta’ Jannar 2014 sal-31 ta’ Diċembru 2014:

(a) għall-monitoraġġ tal-enċefalopatiji sponġiformi trasmissibbli, dik l-għajnuna finanzjarja ma għandhiex taqbeż it-EUR 317 000;

(b) b’deroga għall-Artikolu 10 tar-Regolament ta’ Implimentazzjoni tal-Kummissjoni (UE) Nru 926/2011 (6) kif emendat mir-Regolament ta’ Implimentazzjoni (UE) Nru 135/2013 u, fir-rigward tal-laqgħa ta’ ħidma relatata mal-attività imsemmija qabel, il-laboratorju ta’ referenza tal-Unjoni Ewropea għandu jkun intitolat li jiddikjara għajnuna finanzjarja għall-attendenza ta’ aktar minn 32 parteċipant;

(c) għall-marda Newcastle, dik l-għajnuna finanzjarja ma għandhiex taqbeż il-EUR 113 000;

(d) għall-influwenza tat-tjur, dik l-għajnuna finanzjarja ma għandhiex taqbeż l-EUR 403 000.

Artikolu 9

L-Unjoni tagħti għajnuna finanzjarja lil Centre Wallon de Recherches agronomiques (CRA-W), Gembloux, il-Belġju, għall-analiżi u l-ittestjar tal-proteini tal-annimali fl-għalf.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 599 000.

Artikolu 10

L-Unjoni tagħti għajnuna finanzjarja lil Laboratoire de Fougères, de L’Agence nationale de sécurité sanitaire de l’alimentation, de l’environnement et du travail (ANSES), Fougères, Franza, għar-residwi ta’ ċerti sustanzi msemmija fil-punt 12(b) tat-Taqsima I tal-Anness VII għar-Regolament (KE) Nru 882/2004.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 512 000.

Artikolu 11

L-Unjoni tagħti għajnuna finanzjarja lil Bundesamt für Verbraucherschutz und Lebensmittelsicherheit (BVL), Berlin, il-Ġermanja, għal residwi ta’ ċerti sustanzi li jissemmew fil-punt 12(c) tas-Sezzjoni I tal-Anness VII tar-Regolament (KE) Nru 882/2004.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 512 000.

Artikolu 12

L-Unjoni Ewropea tagħti għajnuna finanzjarja lil RIKILT – Institute for Food Safety, part of Wageningen University & Research Centre, Wageningen, il-Pajjiżi l-Baxxi, għar-residwi ta’ ċerti sustanzi msemmija fil-punt 12(a) tat-Taqsima I tal-Anness VII tar-Regolament (KE) Nru 882/2004.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 512 000.

Artikolu 13

L-Unjoni tagħti għajnuna finanzjarja lil Chemisches und Veterinäruntersuchungsamt (CVUA) Freiburg, il-Ġermanja għall-attivitajiet segwenti fir-rigward tal-perjodu mill-1 ta’ Jannar 2014 sal-31 ta’ Diċembru 2014:

(a) għall-analiżi u l-ittestjar tar-residwi tal-pestiċidi fl-ikel li joriġina mill-annimali u komoditajiet b’kontenut għoli ta’ xaħam, dik l-għajnuna finanzjarja ma għandhiex taqbeż il-EUR 244 000;

(b) għall-analiżi u l-ittestjar tad-diossini u l-poliklorobifenil fl-għalf u fl-ikel, dik l-għajnuna finanzjarja ma għandhiex taqbeż il-EUR 510 000.

Artikolu 14

L-Unjoni tagħti għajnuna finanzjarja lil Fødevareinstituttet, Danmarks Tekniske Universitet (DTU), Søborg, id-Danimarka, għall-analiżi u l-ittestjar tar-residwi tal-pestiċidi fiċ-ċereali u fl-għalf.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 257 000.

Artikolu 15

L-Unjoni tagħti għajnuna finanzjarja lil Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Almeria, Spanja, għall-analiżi u l-ittestjar ta’ residwi tal-pestiċidi fil-frott u l-ħxejjex, inklużi l-komoditajiet b’kontenut għoli ta’ ilma u aċidu.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż l-EUR 440 000.

Artikolu 16

L-Unjoni tagħti għajnuna finanzjarja lil Chemisches und Veterinäruntersuchungsamt (CVUA) Stuttgart, il-Ġermanja, għall-analiżi u l-ittestjar ta’ residwi tal-pestiċidji permezz ta’ metodi monoresidwi.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż l-EUR 428 000.

Artikolu 17

L-Unjoni Ewropea tagħti għajnuna finanzjarja lil Laboratorio Central de Veterinaria (LCV) de Algete, Ministerio de Agricultura, Pesca y Alimentación, Algete (Madrid), Spanja, għall-marda Afrikana taż-żwiemel.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż l-EUR 110 000.

Artikolu 18

L-Unjoni tagħti għajnuna finanzjarja lil Pirbright Institute (li qabel kien AFRC Institute for Animal Health), Pirbright, ir-Renju Unit, għall-attivitajiet segwenti fir-rigward tal-perjodu mill-1 ta’ Jannar 2014 sal-31 ta’ Diċembru 2014:

(a) għall-marda vesikulari tal-ħnieżer, dik l-għajnuna finanzjarja ma għandhiex taqbeż il-EUR 61 000;

(b) għall-marda tal-ilsien blu, dik l-għajnuna finanzjarja ma għandhiex taqbeż il-EUR 266 000;

(c) għall-marda tal-ilsien u d-dwiefer, dik l-għajnuna finanzjarja ma għandhiex taqbeż it-EUR 396 000;

Artikolu 19

L-Unjoni tagħti għajnuna finanzjarja lil Technical University of Denmark, National Veterinary Institute, Department of Poultry, Fish and Fur Animals, Aarhus, id-Danimarka, għall-mard tal-ħut.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż it-EUR 350 000.

Artikolu 20

L-Unjoni tagħti għajnuna finanzjarja lil IFREMER, La Tremblade, Franza, għall-mard tal-molluski bivalvi.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 200 000.

Artikolu 21

L-Unjoni tagħti għajnuna finanzjarja lil Institut für Virologie der Tierärztlichen Hochschule Hannover, Hannover, il-Ġermanja, għad-deni klassiku tal-ħnieżer.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż it-EUR 388 000.

Artikolu 22

L-Unjoni tagħti għajnuna finanzjarja lil Centro de Investigación en Sanidad Animal, Valdeolmos, Spanja, għad-deni Afrikan tal-ħnieżer.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż it-EUR 317 000.

Artikolu 23

L-Unjoni tagħti għajnuna finanzjarja lil INTERBULL Centre, Department of Animal Breeding and Genetics - SLU, Swedish University of Agricultural Sciences, Uppsala, l-Isvezja, għall-kollaborazzjoni biex jiġu uniformizzati l-metodi ta’ ttestjar u l-valutazzjoni tar-riżultati għall-annimali tat-tgħammir ta’ razza pura tal-ispeċi bovina.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 150 000.

Artikolu 24

L-Unjoni tagħti għajnuna finanzjarja lil ANSES, Laboratoire de santé animale, Maisons-Alfort, Franza, għall-bruċellożi.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 299 000.

Artikolu 25

L-Unjoni tagħti għajnuna finanzjarja lil ANSES, Laboratoire de santé animale, Maisons Alfort/Laboratoire de pathologie équine, Dozulé, Maisons-Alfort, Franza, għall-mard taż-żwiemel ħlief għall-Marda Afrikana taż-Żwiemel.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 559 000.

Artikolu 26

L-Unjoni tagħti għajnuna finanzjarja lil ANSES, Laboratoire de la rage et de la faune sauvage, Malzéville, Franża, għall-marda tal-idrofobija.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 282 000.

Artikolu 27

L-Unjoni tagħti għajnuna finanzjarja lil Centro de Vigilancia Sanitaria Veterinaria (VISAVET), Universidad Complutense de Madrid, Madrid, Spanja, għat-tuberkulożi.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 260 000.

Artikolu 28

L-Unjoni tagħti għajnuna finanzjarja lil ANSES, Laboratoire de Sophia-Antipolis, Sophia-Antipolis, Franza, għas-saħħa tan-naħal.

Għall-perjodu mill-1 ta’ Jannar 2014 sal-31 ta’ Diċembru 2014, dik l-għajnuna finanzjarja ma għandhiex taqbeż il-EUR 422 000.

Artikolu 29

L-Unjoni tagħti għajnuna finanzjarja liċ-Ċentru Konġunt tar-Riċerka tal-Kummissjoni Ewropea, Geel, il-Belġju, għall-attivitajiet segwenti fir-rigward tal-perjodu mill-1 ta’ Jannar 2014 sal-31 ta’ Diċembru 2014:

(a) l-attivitajiet relatati mal-metalli tqal fl-għalf u l-ikel; dik l-għajnuna finanzjarja ma għandhiex taqbeż il-EUR 239 000.

(b) l-attivitajiet relatati mal-Mikotossini; dik l-għajnuna finanzjarja ma għandhiex taqbeż il-EUR 271 000;

(c) l-attivitajiet relatati mal-Idrokarburi Aromatiċi Poliċikliċi (IAP); dik l-għajnuna finanzjarja ma għandhiex taqbeż il-EUR 269 000;

(d) l-attivitajiet relatati mal-addittivi użati fin-nutrizzjoni tal-annimali; dik l-għajnuna finanzjarja ma għandhiex taqbeż il-EUR 71 000;

Artikolu 30

L-Unjoni tagħti għajnuna finanzjarja liċ-Ċentru Konġunt tar-Riċerka għall-Kummissjoni Ewropea, Ispra, l-Italja, għall-attivitajiet segwenti fir-rigward tal-perjodu mill-1 ta’ Jannar 2014 sal-31 ta’ Diċembru 2014:

(a) l-attivitajiet relatati mal-Materjali u l-Artikoli f’kuntatt mal-ikel; dik l-għajnuna finanzjarja ma għandhiex taqbeż it-EUR 380 000;

(b) l-attivitajiet relatati mal-OĠM; dik l-għajnuna finanzjarja ma għandhiex taqbeż l-EUR 410 000;

Artikolu 31

Ir-rata ta’-għajnuna finanzjarja mill-Unjoni msemmija fl-Artikoli 1 sa 30 għandha tkun ta’ 100 % tal-ispejjeż eliġibbli fil-limitu tal-ammont tal-għajnuna finanzjarja mill-UE mogħtija lid-Deċiżjoni preżenti.

Artikolu 32

Din id-Deċiżjoni tikkostitwixxi deċiżjoni ta’ finanzjament skont it-tifsira tal-Artikolu 84 tar-Regolament Finanzjarju.

Artikolu 33

Din id-deċiżjoni hija indirizzata lil-laboratorji elenkati fl-Anness.

Magħmul fi Brussell, is-17 ta’ Jannar 2014. Għall-Kummissjoni Tonio BORG Membru tal-Kummissjoni

(1) ĠU L 155, 18.6.2009, p. 30.

(2) ĠU L 165, 30.4.2004, p. 1.

(3) Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall- baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).

(4) Ir-Regolament Delegat tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).

(5) Ir-Regolament ta’ Implimentazzjoni tal-Kummissjoni (UE) Nru 135/2013 tat-18 ta’ Frar 2013 li jemenda r-Regolament ta’ Implimentazzjoni (UE) Nru 926/2011 għall-iskopijiet tad-Deċiżjoni tal-Kunsill 2009/470/KE fir-rigward tal-għajnuna finanzjarja tal-Unjoni lil-laboratorji ta’ referenza tal-UE għall-għalf u l-ikel u s-settur tas-saħħa tal-annimali (ĠU L 46, 19.2.2013, p. 8).

(6) Ir-Regolament ta’ Implimentazzjoni tal-Kummissjoni (UE) Nru 926/2011 tat-12 ta’ Settembru 2011 għall-iskopijiet tad-Deċiżjoni tal-Kunsill 2009/470/KE fir-rigward tal-għajnuna finanzjarja tal-Unjoni lil-laboratorji ta’ referenza tal-UE għall-għalf u l-ikel u s-settur tas-saħħa tal-annimali (ĠU L 241, 17.9.2011, p. 2).